  vk.com (Владимир Соловьев) Майя Бывальцева Можгаын «Культура» йӧскалык ӵектос улсын модельной библиотека усьтӥзы. Со карысь 2 номеро лыдзӥськонни ёзэтэ интыяськиз, ивортӥз Удмуртиысь лулчеберетъя министр Владимир Соловьёв «ВКонтакте» мерлыко вотэсысь бамаз. Юртэз тупатъям бере, книгаосты возён интыез, лыдӟиськон интыосты выльдӥзы. Озьы ик нимысьтыз мебель, компьютер но мультимеди тӥрлык, экскурсиос но лекциос нуыны интерактивной панель басьтӥзы. Адӟытонъёс радъяны, кружокъёс нуыны, тунсыко адямиосын пумиськонъёс, кенешонъёс, концертъёс ортчытъяны выль интыос кылдыӥзы. Библиотекалэн фондэз выль научно-популярной литератураен, Россиысь но кунгож сьӧрысь туала гожъясьёслэн книгаосынызы узырмиз, озьы ик тросгес газет-журналъёс вуозы. Оглом 2 сюрслэсь трос выль книгаос басьтӥзы. Тодэ вайытом, та нуналъёсы ик Ижкарысь Октябрь но Ленин ёросъёсын модельной библиотекаосты усьтӥзы.  Тегъёс: Удмуртия Можга лыдӟиськонни Лулчеберет  